Universis presentes litteras inspecturis Jacobus archipresbiter Dunensis salutem in domino. Noverint universi quod constituti in nostra presentia Gaufridus de Troitis et Johannes frater ejus domicelli dederunt in elemosinam et perpetuo concesserunt pro sua suorumque salutem Helie abbati et fratribus domus dei super carum cisterciensis ordinis totam petram que est in tota terra sua culta et inculta, inter et extra sita ut dicitur in parrochia de Faverdinas, a via crucis de Lachauecea usque ad aqua de Saia et a villa de Faverdinas usque ad terram grangie de Craciaco, ubique inter terminos prescriptos, et ut ipsi abbas et fratres decetero in perpetuum habeant liberum introitum et exitum sibi, et suis, et omnibus arralibus suis, ad asportandam petram de dicta terra ubicumque volverint, per totam dictam terram cultam et incultam. Ita tamen quod quoniam? ipsi abbas et fratres vel mandatum eorum volverint quirere et facere petrariam per totam dictam terram cultam aut incultam et fecerunt in ea discooperturam, si forte eadem terra culta fuerit et bladus fuerit in ea, dicti abbas et fratres semel concordabunt cum illo cujus bladus fiunt de dampno bladi quantum ad discooperturam et ad viam faciendam per eumdem bladum, et ex tunc et in ante libere facient petrariam et extrahent lapides et asportabunt ubicumque volverunt absque omni occasione et contradictione terra illius cujus ille bladus fiunt quam dictorum domicellorus. Terra vero omnium petrariarum quas dicti abbas et fratres et mandatum eorum facient in tota dicta terra culta et inculta, extractis lapidibus quantum ipsi abbas et fratres volverint : absque omni contradictione in pace remanebit dictis domicellis et eorum heredibus. Promiserunt et dicti Gaufridus et Johannes data fide in manu nostra quod contra prescripta elemosinam per se vel per alium venire decetero ullo modo attemptabunt, nec aliquid in ... irent aut reclamabunt, set eam dictis abbati et fratribus garentient contra omnes. In cujus rei testimonium utriusque partis postulatione presentes litteras sigilli nostri impressione communivimus.  Actum anno domini M CC XX sexto.
